የቪኦኤ ዳይሬክተር አማንዳ ቤኔት ለቀቁ
የአሜሪካ ድምፅን ለአራት ዓመታት በዳይሬክተርነት የመሩት አማንዳ ቤኒት ሥራቸውን በፍቃዳቸው ለቀቁ።በቀድሞው የሃገሪቱ ፕሬዚደንት ባራክ ኦባማ ተሹመው ተቋሙን ከ 2016 ዓ.ም. (እ ኤ አ) አንስቶ በዳይሬክተርነት ሲመሩ የቆዩት አማንዳ ቤኔት የሥራ መልቀቂያቸውን ያስገቡት ትናንት ሰኞ ሲሆን ምክትላቸው የነበሩት ሳንዲ ሱጋዋራም አብረዋቸው ለቅቀዋል።በጋዜጠኛነትና በሥነ-ፅሁፍ የላቀ ክንዋኔ ላሳዩ ለሚሰጠው የፑሊትዘር ሽልማት የበቁ ደራሲ፣ መርማሪ ጋዜጠኛና ኤዲተር የሆኑት ተሰናባቿ የቪኦኤ ዳይሬክተር ብሉምበርግ ኒውስ፣ ፊላዴልፊያ ኢንኳየረርና ዎል ስትሪት ጆርናልን ጨምሮ ለታላላቅ የዜና ድርጅቶች ሠርተዋል።
